O‘zbekistonda 2015−2016-yillarda 203 ta korxonadagi davlat ulushi 51 foizgacha qisqartiriladi

O‘zbekistonda 2015−2016-yillarda 203 ta korxonadagi davlat ulushi 51 foizgacha qisqartiriladi. Bu haqda 2015-yil 23-yanvarda bo‘lib o‘tgan O‘zbekiston Respublikasi Oliy Majlisi Qonunchilik palatasi va Senatining qo‘shma majlisida taqdim etilgan O‘zbekiston Respublikasi Vazirlar Mahkamasining yaqin muddatga va uzoq istiqbolga mo‘ljallangan Harakat dasturida ma’lum qilingan. Dastur “Xalq so‘zi” gazetasida chop etilgan.

Dasturda aytilishicha, joriy yil 16-yanvarda o‘tkazilgan 2014-yilda respublikani ijtimoiy-iqtisodiy rivojlantirish yakunlari va 2015-yilga mo‘ljallangan iqtisodiy dasturning eng muhim ustuvor vazifalari bo‘yicha Vazirlar Mahkamasi majlisida O‘zbekiston Respublikasi Prezidenti Islom Abdug‘aniyevich Karimov tomonidan 2015-yilda va keyingi yillarda mamlakatimizni har tomonlama rivojlantirishning strategik vazifalari belgilab berildi.
Davlatning iqtisodiyotdagi ishtirokini qisqartirish bo‘yicha ustuvor vazifalarni amalga oshirish uchun 2015−2016-yillarda davlat mulkini xususiylashtirish dasturini shakllantirish yakunlanmoqda. Ushbu Dastur quyidagilarni nazarda tutadi:
Yuqorida ko‘rsatib o‘tilgan Dasturni amalga oshirish natijasida davlat mulki bo‘lgan qariyb 1000 ta obyekt ochiq savdolarda sotiladi, ustav kapitalida davlat ulushi bo‘lgan korxonalar soni esa 534 tadan 147 tagacha, ya’ni 3,6 barobarga kamayadi.